Greek Legal Document

Category: 26

Content:
6. ΣΥΝΤΑΚΤ. ΠΡΑΞΙΣ υπ’ αριθμ. 97 της 23/26 Ιαν. 1946 Περί παρατάσεως προθεσμίας και συμπληρώσεως της υπ’ αριθμ. 69/1945 Συντακτικής Πράξεως. Άρθρ.1.-Η υπό της παρ. 1 του άρθρου 2 της υπ’ αριθμ. 69/1945 Συντακτικής Πράξεως «περί τροποποιήσεως της υπ’ αριθμ. 58/1945 Συντ. Πράξεως» «περί εκκαθαρίσεως των Νομοθετημάτων της περιόδου της ξενικής κατοχής» οριζομένη εξάμηνος προθεσμία, παρατείνεται μέχρι τέλους Μαρτίου 1946. Άρθρ.2.-Αι διατάξεις της αυτής ως ανωτέρω υπ’ αριθμ. 69/1945 Συντ. Πράξεως έχουσιν εφαρμογήν και επί των προσωπικών ή ατομικών συντάξεων ή παροχών περί ων προβλέπει η περίπτωσις γ’ της παρ. 1 του άρθρ. 4 της υπ’ αριθ. 58/1945 ομοίας Συντ. Πράξεως.  Άρθρ.3.-Η ισχύς της παρούσης Συντακτικής Πράξεως άρχεται από της δημοσιεύσεώς της εις την Εφημερίδα της Κυβερνήσεως. 1.Η.δ.4-6 Επικύρωση Νομοθετημάτων